การวิจัยครั้งนี้มีวัตถุประสงค์ เพื่อศึกษาและเปรียบเทียบพฤติกรรมผู้นำ ของผู้บริหาร      ในสถานศึกษาขั้นพื้นฐาน  สังกัดสำนักงานเขตพื้นที่ชลบุรี เขต 3  ตามความคิดเห็นของครู             ในสถานศึกษาเขตเดียวกัน   กลุ่มตัวอย่างที่ศึกษาคือ  ครูที่ปฏิบัติการสอนในสถานศึกษา  จำนวน 97 โรงเรียน จำนวน 382  คน เครื่องมือที่ใช้ในการเก็บรวบรวมข้อมูล  คือ แบบสอบถาม เป็น
แบบสอบถามประมาณค่า  5 ระดับ  จำนวน  42  ข้อ และแบบสอบถามปลายเปิด สถิติที่ใช้
ในการวิเคราะห์ข้อมูล ได้แก่  ร้อยละ  ค่าเฉลี่ย  ค่าเบี่ยงเบนมาตรฐาน  เปรียบเทียบพฤติกรรมผู้นำด้วยค่า  t - test  ผลการวิจัยพบว่า  ผู้ตอบแบบสอบถามมีประสบการณ์ในการสอน  5  ปีขึ้นไป 
ร้อยละ 91.60  ระดับความคิดเห็นของครูต่อลักษณะของพฤติกรรมอยู่ในระดับมากทั้ง  7  ด้าน 
โดยมีค่าเฉลี่ย  3.90  ข้อที่มีค่าเฉลี่ยมาก 3 ลำดับแรก  คือ  ด้านการมีความคิดริเริ่ม  ด้านการให้
ความช่วยเหลือ และด้านการให้การยอมรับนับถือ ซึ่งมีค่าเฉลี่ย  4.02 - 4.01  และ 3.96  ตามลำดับ
	 ผลการเปรียบเทียบพฤติกรรมผู้นำ  จำแนกตามประสบการณ์ในการสอน  พบว่า 
ภาพรวมไม่แตกต่างกัน และเมื่อพิจารณาเป็นรายด้าน  พบว่า ไม่แตกต่างกัน ซึ่งไม่สอดคล้องกับสมมติฐานที่ตั้งไว้  
