การวิจัยครั้งนี้มีวัตถุประสงค์ เพื่อศึกษาพฤติกรรมผู้นำของผู้บริหารและความพึงพอใจในการปฏิบัติงานของบุคลากรสังกัดองค์การบริหารส่วนตำบลในเขตจังหวัดฉะเชิงเทรา และศึกษาพฤติกรรมผู้นำของผู้บริหารที่ส่งผลต่อความพึงพอใจในการปฏิบัติงานของบุคลากรสังกัดองค์การบริหารส่วนตำบลในเขตจังหวัดฉะเชิงเทรา
	กลุ่มตัวอย่างที่ใช้ในการวิจัยครั้งนี้ เป็นบุคลากรในสังกัดองค์การบริหารส่วนตำบลในเขตจังหวัดฉะเชิงเทรา จำแนกตามตำแหน่งงาน คือ เจ้าหน้าที่ธุรการ เจ้าหน้าที่การเงิน และเจ้าหน้าที่พัสดุ รวมจำนวน 213 คน จากองค์การบริหารส่วนตำบล จำนวน 71 แห่ง เครื่องมือที่ใช้ในการวิจัยเป็นแบบสอบถาม การวิเคราะห์ข้อมูลใช้ ค่าเฉลี่ย ( ) ความเบี่ยงเบนมาตรฐาน (S.D.) และการวิเคราะห์ถดถอยพหุคูณ (stepwise multiple regression analysis)
	ผลการวิจัยครั้งนี้พบว่า 
	1. พฤติกรรมผู้นำของผู้บริหารสังกัดองค์การบริหารส่วนตำบลในเขตจังหวัดฉะเชิงเทรา มีพฤติกรรมแบบเน้นคนและแบบเน้นงานอยู่ในระดับปานกลาง 
	2. ความพึงพอใจในการปฏิบัติงานของบุคลากรในตำแหน่งเจ้าหน้าที่ธุรการ เจ้าหน้าที่การเงิน เจ้าหน้าที่พัสดุ อยู่ในระดับมาก 
	3. พฤติกรรมผู้นำของผู้บริหารแบบเน้นคนส่งผลต่อความพึงพอใจในการปฏิบัติงานของบุคลากรสังกัดองค์การบริหารส่วนตำบลในเขตจังหวัดฉะเชิงเทรา และสามารถเขียนเป็นสมการในรูปของคะแนนมาตรฐานได้ดังนี้  

			Y = 3.475 + .086 x1
