การวิจัยครั้งนี้มีจุดมุ่งหมายเพื่อสร้างแบบฝึกทักษะการเขียนเชิงสร้างสรรค์ในรายวิชาภาษาไทยที่มีประสิทธิภาพตามเกณฑ์มาตรฐาน  80/80  สำหรับนักเรียนชั้นมัธยมศึกษาปีที่ 3  
และเพื่อเปรียบเทียบความสามารถในการเขียนเชิงสร้างสรรค์ก่อนใช้และหลังใช้แบบฝึก  
กลุ่มตัวอย่างเป็นนักเรียนชั้นมัธยมศึกษาปีที่  3  โรงเรียนพุทธโสธร  อำเภอเมือง  จังหวัดฉะเชิงเทรา  จำนวน  30 คน ภาคเรียนที่ 2  ปีการศึกษา  2549  เครื่องมือที่ใช้  ได้แก่  แบบฝึกทักษะการเขียน
เชิงสร้างสรรค์ในรายวิชาภาษาไทย  จำนวน 12 แบบฝึก  แบบทดสอบวัดความสามารถการเขียน
เชิงสร้างสรรค์ที่เป็นแบบทดสอบอัตนัยฉบับเดียวกัน  ใช้ทดสอบก่อนเรียน  (pre - test)  และ
หลังเรียน  (post - test)  จำนวน  3 ฉบับ  จากนั้นนำข้อมูลที่ได้มาวิเคราะห์หาประสิทธิภาพของ
แบบฝึก ตามเกณฑ์มาตรฐาน  80/80  แล้วเปรียบเทียบผลสัมฤทธิ์ทางการเรียนด้วย  t - test  
แบบ  dependent
 	ผลการวิจัยพบว่า  แบบฝึกทักษะการเขียนเชิงสร้างสรรค์ในรายวิชาภาษาไทยสำหรับ
ชั้นมัธยมศึกษาปีที่ 3  มีประสิทธิภาพ  88.78/90.33  ซึ่งสูงกว่าเกณฑ์มาตรฐานที่กำหนดไว้  และ
การเปรียบเทียบความสามารถในการเขียนเชิงสร้างสรรค์หลังการใช้แบบฝึกสูงกว่าก่อนใช้แบบฝึกทักษะการเขียนเชิงสร้างสรรค์ในรายวิชาภาษาไทยอย่างมีนัยสำคัญทางสถิติที่ระดับ  .01
