การวิจัยครั้งนี้มีวัตถุประสงค์เพื่อ   1)  ศึกษาลักษณะการประกอบอาชีพของกลุ่มอาชีพ
ในเขตอำเภอเมือง  จังหวัดฉะเชิงเทรา   และ   2)  ศึกษาลักษณะกลุ่มอาชีพที่ประสพความสำเร็จ
ในเขตอำเภอเมือง จังหวัดฉะเชิงเทรา   กลุ่มตัวอย่างได้จากกลุ่มอาชีพในเขตอำเภอเมือง จังหวัดฉะเชิงเทรา โดยศึกษาเฉพาะสมาชิกกลุ่มละ 4  คน ในทุกกลุ่ม  รวมทั้งหมดได้กลุ่มตัวอย่างที่เป็นกลุ่มอาชีพ 42  กลุ่ม มีตัวแทนกลุ่ม 168  คน ซึ่งได้จากการคัดเลือกกลุ่มตัวอย่างแบบเฉพาะเจาะจง (Purposive Sampling)   เครื่องมือที่ใช้ในการวิจัย เป็นแบบสอบถามและแบบสัมภาษณ์ ซึ่งผู้วิจัยสร้างขึ้น ประกอบด้วย ข้อมูลทั่วไป  ลักษณะการประกอบอาชีพของกลุ่มอาชีพ ลักษณะกลุ่มอาชีพที่ประสพความสำเร็จ   และปัจจัยที่ส่งผลต่อความสำเร็จของกลุ่มอาชีพ
                	ปัจจัยที่ส่งผลต่อความสำเร็จของกลุ่มอาชีพ  คือ  ส่งเสริมให้มีการฝึกอบรมด้านอาชีพจากภายในและภายนอกแก่สมาชิกเพื่อนำไปประกอบอาชีพ  มีการพัฒนาคุณภาพสินค้าให้ตรงกับ
ความต้องการของตลาด  และการเป็นสมาชิกของกลุ่มอาชีพทำให้สมาชิกมีรายได้เพิ่มขึ้น มีงานทำ  ลดปัญหาการว่างงานได้ ทั้งนี้การรวมกลุ่มอาชีพทำให้สมาชิกส่วนใหญ่มีอาชีพที่มั่นคง และพัฒนาให้กลายเป็นอาชีพหลักได้
                	ลักษณะการประกอบอาชีพของกลุ่มอาชีพ   มีความสัมพันธ์กับความสำเร็จของกลุ่มอาชีพ ส่วนสถานที่ตั้งทำการกลุ่ม และการขอรับเงินทุนประกอบอาชีพจากหน่วยงานอื่น ไม่มี
ความสัมพันธ์กับความสำเร็จของกลุ่มอาชีพ   ปัจจัยภายใน  ได้แก่  ความรู้ ความเข้าใจใน
วัตถุประสงค์การจัดตั้งและหลักการดำเนินงานกลุ่ม ลักษณะผู้นำกลุ่ม การบริหารงานกลุ่ม   
และการมีส่วนร่วม ของสมาชิกในกิจกรรมกลุ่ม มีความสัมพันธ์กับความสำเร็จของกลุ่มอาชีพ  ปัจจัยภายนอก ได้แก่  การได้รับการสนับสนุนจากเจ้าหน้าที่รัฐ และภาคเอกชน   การได้รับ
การสนับสนุนจากผู้นำชุมชน  มีความสัมพันธ์กับความสำเร็จของกลุ่มอาชีพ
