การวิจัยครั้งนี้  มีจุดมุ่งหมายเพื่อพัฒนาและบริหารกิจกรรมส่งเสริมการอ่านของนักเรียนโรงเรียนบ้านทับร้าง  สังกัดสำนักงานเขตพื้นที่การศึกษาชลบุรี เขต 2 โดยใช้เทคนิคกระบวนการการประชุมปฏิบัติการอย่างมีส่วนร่วมและสร้างสรรค์  และหลักการเรียนรู้แบบร่วมมือกัน                 กลุ่มตัวอย่างได้แก่ นักเรียน ประถมศึกษาปีที่ 1  มัธยมศึกษาปีที่ 3 ครู คณะกรรมการสถานศึกษาขั้นพื้นฐาน และผู้ปกครองนักเรียน จำนวน  630 คน เครื่องมือที่ใช้ในการเก็บรวบรวมข้อมูล ได้แก่  แบบทดสอบสถานการณ์  แบบสอบถาม การตรวจสอบข้อมูลแบบสามเส้า และนำเสนอผลการวิเคราะห์ข้อมูลโดยวิธีพรรณนา
	ผลการศึกษาพบว่า การพัฒนากิจกรรมส่งเสริมการอ่าน ใช้เทคนิคกระบวนการประชุมอย่างมีส่วนร่วมและสร้างสรรค์ และหลักการเรียนรู้แบบร่วมมือกัน ทำให้มีการวางแผนในการดำเนินการ โครงการส่งเสริมการอ่านมีวัตถุประสงค์ชัดเจน  มีกิจกรรมส่งเสริมการอ่านหรือนวัตกรรมส่งเสริมการอ่าน  จำนวน  19  กิจกรรม ได้แก่ 1. พี่เล่านิทานให้น้องฟัง  2. ตะกร้าเคลื่อนที่  3. พี่สอนน้อง  4. การคิดปริศนาคำทาย 5. ยอดนักอ่าน 6. คาราโอเกะเพื่อการอ่าน                  7. ต้นไม้รักการอ่าน  8. บันทึกกิจกรรมการอ่านของหนู  9. วางทุกงานอ่านทุกคน 10. การเล่านิทานกับการพัฒนาเด็กโดยใช้สื่อประกอบ  11. สำนวนสุภาษิตคำพังเพย  12. แฟนพันธุ์แท้  76  จังหวัด  13. ตลาดนัดทางปัญญา 14. หนอนหนังสือ 15. ตอบปัญหาสารานุกรมไทยสำหรับเยาวชน                16. อ่านหนังสือให้น้องฟัง 17. วิเคราะห์ข่าว 18. เสียงตามสาย  และ 19. การสร้างนิทานภาพเล่มเล็ก จากการดำเนินกิจกรรมดังกล่าว นักเรียนมีการปฏิบัติและพฤติกรรมนิสัยรักการอ่านบ่อยครั้ง  คือ  ปฏิบัติและพฤติกรรมเกี่ยวกับการอ่าน 2 - 3 วันต่อครั้ง 