การวิจัยครั้งนี้  มีวัตถุประสงค์  เพื่อการพัฒนาตัวชี้วัดผลการปฏิบัติงานกระบวนการ
ภายในส่วนติดตั้งและโยกย้ายอุปกรณ์ระบบสื่อสัญญาณ ของบริษัท ทีโอที จำกัด (มหาชน) และ 
เพื่อประเมินความเหมาะสมของตัวชี้วัดผลงานหลักตามความคิดเห็นของพนักงานของส่วนติดตั้ง
และโยกย้ายอุปกรณ์ระบบสื่อสัญญาณ ของบริษัท ทีโอที จำกัด (มหาชน)   ประชากรที่ใช้
ในการวิจัยครั้งนี้ทั้งหมด เป็นพนักงานของส่วนติดตั้งและโยกย้ายอุปกรณ์ระบบสื่อสัญญาณ 
ของบริษัท ที โอ ที จำกัด (มหาชน)  จำนวน 70  คน  เครื่องมือที่ใช้ในการเก็บรวบรวมข้อมูล  คือ 
แบบสอบถาม  แบบมาตราส่วนประมาณค่า  สถิติที่ใช้ในการวิเคราะห์  ได้แก่  ค่าร้อยละ  ค่าเฉลี่ย 
และค่าเบี่ยงเบนมาตรฐาน
ผลที่ได้จากการวิจัยครั้งนี้ประกอบไปด้วย รายการตัวชี้วัดหลักเชิงดุลยภาพ กระบวนการภายในส่วนติดตั้งและโยกย้ายอุปกรณ์ระบบสื่อสัญญาณ  บริษัท  ที โอ ที  จำกัด  (มหาชน)  
3 ด้าน  รวมตัวชี้วัดทั้งหมด  60 ตัวชี้วัด
